རྩ་སྔགས༔ ཀཱ་ཡ་ཨ་བྷི་ཥིཉྩ་
ཨཽ༔ དེ་ནས་མི་ལྤགས་གཡང་གཞི་ལག་གཡས་སུ་གཏད་ལ༔ ཧཱུྃ༔ ཞིང་ཆེན་གཡང་གཞི་འདི་གཏད་པས༔ བདག་མེད་རྟོགས་པའི་ཤེས་རབ་ཀྱིས༔ འཁོར་བའི་འཁྲུལ་འཁོར་བཤིག་པ་དང་༔
གཉིས་སྣང་གཅོད་པའི་དབང་ཐོབ་ཤོག༔ རྩ་སྔགས༔ ཀཱ་ཡ་ཨ་ངྷི༴ དེ་ནས་མི་རྐང་གླིང་བུ་ལག་གཡོན་དུ་གཏད་ལ༔ ཧཱུྃ༔ མི་རྐང་གླིང་བུ་འདི་གཏད་པས༔ སྐུ་གསུམ་རྟོགས་པའི་ཡེ་ཤེས་ཀྱིས༔
འཁོར་འདས་དབང་བསྒྱུར་དབང་ཐོབ་ཅིང་༔ ལྷ་འདྲེའི་འགྲོ་དོན་ནུས་པར་ཤོག༔ རྩ་སྔགས༔ ཀཱ་ཡ་ཨ་ངྷི༴ དེ་ནས་ཌཱ་མ་རུ་གཏད་ལ༔ ཧཱུྃ༔ མཚན་ལྡན་ཌཱ་རུ་འདི་གཏད་པས༔ འཁོར་
56

འདས་ཐམས་ཅད་དབང་བསྒྱུར་ནས༔ མཉམ་གྲོལ་མཉམ་ཉིད་ཡེ་ཤེས་ཀྱིས༔ དོན་གཉིས་ལྷུན་གྲུབ་དབང་ཐོབ་ཤོག༔ རྩ་སྔགས༔ ཀཱུ་ཡ་ཨ་བྷི༴ དེ་ནས་དྲིལ་བུ་
གཏད་ལ༔ ཧཱུྃ༔ ཐབས་ཤེས་རྡོ་དྲིལ་འདི་གཏད་པས༔ཐབས་ཤེས་དབྱེར་མེད་དོན་རྟོགས་ཤིང་༔ བདེན་པ་གཉིས་ཀྱི་དམ་ཆོས་སྟོན༔ འགྲོ་དོན་མཐར་ཕྱིན་དབང་ཐོབ་ཤོག༔ རྩ་སྔགས༔
ཀཱ་ཡ་ཨ་བྷི༴ དེ་ནས་ཅོག་པུ་གཏད་ལ༔ ཧཱུྃ༔ ཀྭ་གཅིག་ཅོག་པུ་འདི་གཏད་པས༔ འཁོར་འདས་སྟོང་ཉིད་ཆེན་པོ་རུ༔ འུབ་ཆུབ་རོལ་པའི་དོན་རྟོགས་ནས༔ འགྲོ་དོན་མཐར་ཕྱིན་དབང་ཐོབ་
4 ཤོག༔ རྩ་སྔགས༔ ཀཱ་ཡ་ཨ་ངྷི༴ དེ་ནས་གྲི་གུག་ཐོགས་ལ༔ ཧཱུྃ༔ མཁའ་འགྲོ་འདུས་པའི་ཕྲིན་ལས་དབང་༔ སྐྱེ་ཤི་རྩད་གཅོད་གྲི་གུག་གིས༔ སྐལ་ལྡན་ཁྱོད་ལ་དབང་བསྐུར་རོ༔
གང་འདུལ་ཕྲིན་ལས་སྣ་ཚོགས་ཀྱིས༔ འགྲོ་རྣམས་ཐེག་ཆེན་ལམ་ལ་གཟུད༔ རང་སྣང་དབང་སྡུད་ཆོས་སྐུར་འཕེལ༔ གཞན་སྣང་མ་ལུས་ཟིལ་གནོན་ཤོག༔ རྩ་སྔགས༔ ཀཱ་ཡ་ཨ་བྷི༴
༢༥ དེ་ནས་བསྒྲལ་ཆས་ཐོགས་ལ༔ ཧཱུྃ༔ ཤེས་རབ་རང་གཟུགས་མཚོན་ཆ་འདི༔ སྐལ་ལྡན་ཁྱོད་ལ་གཏད་པ་ཡིས༔ དུག་ལྔའི་རང་གཟུགས་དགྲ་དང་བགེགས༔ མ་ལུས་སྒྲོལ་བའི་དབང་ཐོབ་
57
18

གཏེར་ བདུད་འཇོམས་གླིང་པའི་གསུང་། གསར།
ཤོག༔ རྩ་སྔགས༔ ཀཱ་ཡ་ཨ་བྷི༴ དེ་ནས་ཚོགས་རྫས་གཏད་ལ༔ ཧཱུྃ༔ ཕྱི་ནང་གསང་བའི་ཚོགས་མཆོད་འདིས༔ སྐལ་ལྡན་བུ་ལ་དབང་བསྐུར་རོ༔ ཉམས་ཆག་བཤགས་སྦྱང་བསྐང་བ་
དང་༔ བསོད་ནམས་ཚོགས་བསགས་དབང་ཐོབ་ཤོག༔ རྩ་སྔགས༔ ཀཱ་ཡ་ཨ་བྷི༴ དེ་ནས་ཧོམ་ཁུང་ཐོགས་ལ༔ ཧཱུྃ༔ མཁའ་འགྲོའི་ཞལ་གྱི་ཧོམ་ཁུང་དུ༔ བདག་ལྟའི་རཱུ་དྲ་ཡོངས་བསྟབ་
ནས༔ ཕྲིན་ལས་བཞི་ལ་དབང་ཐོབ་སྟེ༔ འཁོར་བ་དོང་སྤྲུགས་ནུས་པར་ཤོག༔ རྩ་སྔགས༔ ཀཱ་ཡ་ཨ་བྷི དེ་ནས་འུར་རྡོ་ཐོགས་ལ༔ ཧཱུྃ༔ རབ་མཛེས་འུར་རྡོ་འདི་གཏད་པས༔ ཕ་རོལ་
མི་སྲུན་བསམ་སྦྱོར་ངན༔ གདུག་པའི་དགྲ་བགེགས་ལོག་འདྲེན་ཀུན༔ མ་ལུས་བསྒྲལ་འདྲེན་དབང་ཐོབ་ཤོག༔ རྩ་སྔགས༔ ཀཱ་ཡ་ཨ་ངྷི གཉིས་པ་གསང་དབང་ནི༔ བྷནྡྷ་བདུད་རྩི་ཐོགས་ལ༔
ཨཱཿ ཆོས་དབྱིངས་རྣམ་དག་བྷནྡྷ་རུ༔ མཁའ་འགྲོ་འདུས་པའི་གསུང་གི་བཅུད༔ ཡེ་ཤེས་བདུད་རྩི་དམར་གསལ་བསྐྱིལ༔ ཨཱ་ལི་ཀཱ་ལིའི་རང་སྒྲ་ལྡིར༔ ཁྱོད་ཀྱི་ལྕེ་ལ་བཞག་པ་
ཡིས༔ བདུད་རྩི་ཨཱཿདམར་འོད་དང་བཅས༔ མགྲིན་པ་ནས་ཞུགས་ངག་རླུང་གི༔ སྒྲིབ་དག་གསང་བའི་དབང་ཐོབ་ཅིང་༔ ལོངས་སྤྱོད་རྫོགས་པའི་ས་བོན་ཐེབས༔ རྡོ་རྗེ་གསུང་གིས་
58

རྒྱས་ཐེབས་ནས༔ བཟླས་པ་སྔགས་ཀྱི་དབང་མཆོག་ཐོབ༔ ཚེ་དབང་རིག་འཛིན་ཉེར་ཐོབ་ཤོག༔ རྩ་སྔགས༔ ཝཱཀ་ཨ་བྷི་ཥིཉྩ་ཨཱཿ དཀྱིལ་འཁོར་ལྷ་
ཚོགས་རྣམས་ཀྱི་མགྲིན་པ་ནས་རྡོ་རྗེ་གསུང་གི་དབང་བྱིན་དངོས་གྲུབ་ཐམས་ཅད་ཨཱཿདམར་པོ་འོད་ཟེར་དང་བཅས་པའི་རྣམ་པར་སློབ་མ་རྣམས་ཀྱི་མགྲིན་པར་ཐིམ་པས་ངག་གི་སྒྲིབ་པ་དག་
གསང་བའི་དབང་ཐོབ་བཟླས་པ་སྔགས་ཀྱི་དབང་མཆོག་ཡོངས་སུ་རྫོགས་པ་ཐོབ་པར་བསམ༔ དེ་ནས་སྔགས་ཕྲེང་གཏད་ལ༔ ཧཱུྃ༔ གསང་བའི་སྙིང་པོ་སྔགས་ཡི་གེ༔ སྐལ་ལྡན་བུ་ལ་གཏད་པ་
༈ ཡིས༔ རྩ་རླུང་ཐིག་ལེ་སྐུ་གསུམ་ངང་༔ འཕོ་སྨིན་དག་གྲོལ་དབང་ཐོབ་ཤོག༔ རྩ་སྔགས༔ ཝཱཀ་ཨ་བྷི་ཥིཉྩ་ཨཱཿ དེེ་ནས་ཕྲེང་བ་གཏད་ལ༔ ཧཱུྃ༔ ལྷུན་གྲུབ་རང་གདངས་སྔགས་ཕྲེང་བ༔
ཡེ་ཤེས་འོད་ཟེར་ལུ་གུ་རྒྱུད༔ སྐལ་ལྡན་བུ་ལ་དབང་བསྐུར་རོ༔ གསང་སྔགས་རིག་སྔགས་གཟུངས་སྔགས་དང་༔ སྙིང་པོ་སྔགས་ཀྱི་དབང་ཐོབ་ཤོག༔ རྩ་སྔགས༔ ཝཱཀ་ཨ་བྷི༴
༣༥ དེ་ནས་སྐྲ་དབང་བསྐུར་བ་ནི༔ ཧཱུྃ༔ རལ་པ་ལྕང་ལོ་མ་བཅོས་པར༔ དཔའ་བོ་དཔའ་མོའི་གདན་རྫོགས་ནས༔ སེམས་ཉིད་མ་བཅོས་ཡེ་གྲོལ་ཆེ༔ མངོན་གྱུར་ཆེན་པོའི་དབང་ཐོབ་ཤོག༔
59
18

རྩ་སྔགས༔ མྷཱཀ་་ཨ་་བྷི༴ དེ་ནས་ཐོད་ཕོར་མཚན་ལྡན་གཏད་ལ༔ ཧཱུྃ༔ ཐོད་པ་མཚན་ལྡན་ཀ་པཱ་ལ༔ སྐལ་ལྡན་ཁྱོད་ལ་གཏད་པ་ཡིས༔ ཆོས་རྣམས་ཀུན་གྱི་བཅུད་རོལ་ཅིང་༔ ཟག་མེད་བདེ་
ཆེན་དབང་ཐོབ་ཤོག༔ རྩ་སྔགས༔ ཝཱཀ་ཨ་བྷི༴ དེ་ནས་ཁ་ཊཱཾ་ཐོགས་ལ༔ ཧཱུྃ༔ དུག་གསུམ་དབྱིངས་སྒྲོལ་སྐུ་གསུམ་མཚོན༔ ཁ་ཊཱཾ་རྩེ་གསུམ་འདི་གཏད་པས༔ ཁམས་གསུམ་འཁོར་བ་
དབྱིངས་བསྒྲལ་ནས༔ འབྲས་བུ་སྐུ་གསུམ་དབང་ཐོབ་ཤོག༔ རྩ་སྔགས༔ ཝཱཀ་ཨ་བྷི༴ དེ་ནས་སྒོམ་ཐག་གཏད་ལ༔ ཧཱུྃ༔ རབ་མཛོས་སྒོམ་ཐག་འདི་གཏད་པས༔ འོད་གསལ་ཁོར་ཡུག
འདྲེས་པ་ཡིས༔ མ་རིག་འཁོར་བ་རྒྱུན་ཆད་ནས༔ ཚེ་འདིར་སངས་རྒྱས་དབང་ཐོབ་ཤོག༔ རྩ་སྔགས༔ ཝཱཀ་ཨ་བྷི དེ་ནས་རྣ་ཆ་གཏད་ལ༔ ཧཱུྃ༔ རབ་མཛེས་དུང་གི་རྣ་ཆ་འདི༔
སྐལ་ལྡན་བུ་ལ་གཏད་པ་ཡིས༔ ངེས་མེད་རི་ཁྲོད་དབེན་པ་རུ༔ ཚེ་སྒྲུབ་མཐར་ཕྱིན་དབང་ཐོབ་ཤོག༔ རྩ་སྔགས༔ ཝཱཀ་ཨ་བྷི༴ དེ་ནས་གཟན་དཀར་གཏད་ལཿ ཧཱུྃ༔ དྲི་མེད་རས་གཟན་
དཀར་པོ་འདི༔ སྐལ་ལྡན་བུ་ལ་གཏད་པ་ཡིསཿ བག་ཆགས་དྲི་མ་དང་བྲལ་ནས༔ འཁོར་བ་ལས་སྒྲོལ་དབང་ཐོབ་ཤོག༔ རྩ་སྔགས༔ ཝཱཀ་ཨ་བྷི༴ དེ་ནས་ཨཾ་རག་གཏད་ལ༔ ཧཱུྃ༔
60
གཏེར་ བདུད་འཇོམས་གླིང་པའི་གསུང་། གསར།

ཁ་དོག་སྣ་ཚོགས་བཀྲ་བ་ཡི༔ དྲི་མེད་རས་བཟང་ཨཾ་རག་འདི༔ སྐལ་ལྡན་བུ་ལ་གཏད་པ་ཡིས༔ རྩ་ཐིག་རླུང་གསུམ་གནས་དག་ཤོག༔ རྩ་སྔགས༔
ཝཱཀ་ཨ་བྷི༴ དེ་ནས་ཁྱི་ལྤགས་མ་ཡིན་པའི་སྡེར་ཆགས་གང་རུང་གི་ལྤགས་པ་གཏད་ལ༔ ཧཱུྃ༔ སྡེར་བཞི་མ་ཉམས་སྡེར་ཆགས་ལྤགས༔ སྐལ་ལྡན་ཁྱོད་ལ་གཏད་པར་བགྱི༔ ཚད་མེད་རྣམ་བཞིས་
གདུལ་བྱ་སྐྱོང་༔ ཕྲིན་ལས་བཞི་ཡི་དབང་ཐོབ་ཤོག༔ རྩ་སྔགས༔ ཝཱཀ་ཨ་བྷི་ཥིཉྩ་ཨཱཿ གསུམ་པ་ཤེར་དབང་ནི༔ རིག་མ་གཏད་ལ༔ ཧཱུྃ༔ ཤེས་རབ་ཡེ་ཤེས་རང་གདངས་ཉིད༔ བདེ་ཆེན་
སྦྱོར་བའི་མཛའ་ན་མོ༔ སྐལ་ལྡན་བུ་ལ་གཏད་པ་ཡིས༔ དབབ་བསྐྱིལ་འདྲེན་བཀྲམ་ཐབས་ཟབ་མོས༔ དགའ་བཞིའི་ཡེ་ཤེས་མངོན་གྱུར་ཤོག༔ རྩ་སྔགས༔ ཙིཏྟ་པྲཛྙཱ་ཛྙཱ་ན་ཨ་བྷི་ཥིཉྩ་ཧཱུྃ༔
དེ་ནས་དགའ་འཁྱིལ་སྲོག་གི་ཡི་གེ་ཅན་ཐོགས་ལ༔ ཧཱུྃ༔ འཁོར་འདས་འུབ་ཆུབ་དགའ་བ་འཁྱིལ༔ མཁའ་འགྲོ་འདུས་པའི་ཐུགས་གསང་མཛོད༔ སློབ་མའི་སྙིང་གར་བཞག་པ་ཡིས༔ ཡིད་དང་
ཐིག་ལེའི་སྒྲིབ་པ་དག༔ ཤེས་རབ་ཡེ་ཤེས་དབང་མཆོག་ཐོབ༔ ཡིད་ཀྱང་ཆོས་སྐུའི་ཀློང་དུ་འཕོས༔ རྡོ་རྗེའི་ཐུགས་དང་གཉིས་མེད་ངང་༔ ཕྱག་རྒྱའི་རིག་འཛིན་མཆོག་ཐོབ་ཤོག༔
61
18

གཏེར་ བདུད་འཇོམས་གླིང་པའི་གསུང་། གསར།
རྩ་སྔགས༔ ཙིཏྟ་པྲཛྙཱ་ཛྙཱ་ན་ཨ་བྷི་ཥིཉྩ་ཧཱུྃ༔ ཡེ་ཤེས་མཁའ་འགྲོ་འདུས་པའི་ལྷ་ཚོགས་རྣམས་ཀྱི་ཐུགས་རྡོ་རྗེའི་ཡང་གསང་བཅུད་འདུས་ཀྱི་ངོ་བོ་དགའ་འཁྱིལ་མཐིང་ནག་ཧཱུྃ་གི་མཚན་པ་ཅན་ཆད་དེ་སློབ་མའི་སྙིང་གར་ཐིམ་པས་རང་སྣང་ཡེ་
ཤེས་ཀྱི་དཀྱིལ་འཁོར་ལ་ལོངས་སྤྱོད་པའི་དབང་དང་སྐལ་བ་ཐོབ་པར་བསམ་ལ༔ དེ་ནས་ཕྱག་མཚན་རྣམ་ལྔ་གཏད་ལ༔ ཧཱུྃ༔ བདེ་གཤེགས་སྙིང་པོ་སངས་རྒྱས་ཀྱི༔ སྐུ་ལྔ་ཡེ་ཤེས་ལྔ་ཡི་གདངས༔ ཕྱག་མཚན་ལྔ་
ཡི་དབང་བསྐུར་རོ༔ གདོད་མའི་གནས་ལུགས་མངོན་གྱུར་ནས༔ རིག་པ་རང་གྲོལ་དབང་ཐོབ་ཤོག༔ ཙིཏྟ་པྲཛྙཱ་ཛྙཱ་ན་ཨ་བྷི་ཥིཉྩ་ཧཱུྃ༔ སློབ་མ་མ་ཅིག་ཁྲོས་མ་ནག་མོའི་སྐུར་གསལ་བའི་ཐུགས་ཀར་རྩ་་་
གདན་ཉི་མའི་གདན་འོག་ཏུ་འཁོར་འདས་གཉིས་ཀྱི་སྲོག་སྙིང་ཡི་གེའི་རྣམ་པར་གནས་པར་བསམ༔ སྐུ་གསུམ་མཁའ་འགྲོའི་ཐུགས་རྗེའི་འོད་ཟེར་རབ་ཏུ་འབར་བས་དཔལ་མགོན་བདུན་ཅུ་ཕྱོགས་སྐྱོང་བཅུ་རྒྱལ་ཆེན་སྡེ་བཞི་དྲེགས་ཆེན་བཅོ་བརྒྱད་ད་སྡེ་་་
དཔོན་སུམ་ཅུ་བརྟན་མ་བཅུ་གཉིས་ལྷ་སྲིན་སྡེ་བརྒྱད་སྣང་སྲིད་ལྷ་འདྲེའི་ཚོགས་དང་བཅས་པའི་སྲོག་སྙིང་ནུས་མཐུ་ཐམས་ཅད་འུབ་ཀྱིས་བསྡུས་ཏེ་རྩ་གདན་གྱི་འོག་ཏུ་སྲོག་སྙིང་གསལ་བ་ལ་ཐིམ་པས་འཁོར་འདས་གཉིས་ཀྱི་སྲོག་ལ་དབང་ཐོབ་པར་གྱུར༔
སླར་ཡང་སྲོག་སྔགས་རྣམས་ཀྱི་དབུས་སུ༔ ནཿ ཡཿཙཿ མཿ གསལ་ལ༔ ཕྱོགས་བཅུའིརྒྱལ་བ་སྲས་དང་བཅས་པ་རྣམས་དང་༔ སྐུ་གསུམ་ཡེ་ཤེས་ཀྱི་མཁའ་འགྲོ་མ་རྣམས་ཀྱི་ཐུགས་ཀའི་འོད་ཟེར་རབ་ཏུ་འཕྲོས་པས་ཀླུ་ཡི་སྲོག་སྙིང་ན་དཀར་་
62

པོ༔ གཤིན་རྗེའི་སྲོག་སྙིང་ཡ་སྔོན་པོ༔ བཙན་གྱི་སྲོག་སྙིང་ཙུ་དམར་པོ༔ མ་མོའི་སྲོག་སྙིང་མ་མཐིང་ནག༔ འཁོར་རྣམས་ཀྱི་རང་སྲོག་དང་བཅས་པ་ཐམས་ཅད་འོད་ཀྱི་ངང་དུ་འུབ་ཀྱིས་བསྡུས་ཏེ་གདན་འོག་་་
གི་སྙིང་པོ་ལ་ཐིམ་པས་གཉིས་སུ་མེད་པར་འདྲེས་གཡོ་འགུལ་མེད་པར་གྱུར་ནས་དམ་ཅན་བཀའི་སྲུང་མ་འཁོར་དང་བཅས་པའི་སྲོག་ལ་དབང་ཐོབ་པར་གྱུར་ཅིག༔ ན་ས་མ་ཡ༔ ཡ་ས་མ་ཡ༔ ཙ་ས་མ་ཡ༔ མ་ས་མ་ཡཿ
ཙིཏྟ་ཨ་བྷི་ཥིཉྩ་ཧཱུྃ་སྭཱ་ཧཱ༔ བཞི་པ་ཚིག་དབང་ནི༔ ཤེལ་རྡོ་ཐོགས་ལ༔ ཧཱུྃ༔ ཡེ་ཤེས་མཁའ་འགྲོའི་དཀྱིལ་འཁོར་གྱི༔ ངོ་བོ་ཡོངས་རྫོགས་ཡུམ་ཆེན་མཁའ༔ དྲི་མེད་འཇའ་ཤེལ་འདི་གཏད་་་་་་
པས༔ ཡེ་ཤེས་ལྔ་ཡི་འོད་མདངས་ཟེར༔ སློབ་མའི་གནས་ལྔར་ཞུགས་པ་ཡིས༔ ཉོན་ཤེས་སྒྲིབ་པ་ཀུན་དག་ནས༔ ཀ་དག་ཚིག་གི་དབང་ཐོབ་སྟེ༔ ཀུན་གཞི་ཆོས་སྐུའི་ཀློང་དུ་ཡལ༔
ངོ་བོ་ཉིད་སྐུ་མངོན་གྱུར་ཅིང་༔ ལྷུན་གྲུབ་རིག་འཛིན་ཉེར་ཐོབ་ཤོག༔ རྩ་སྔགས༔ སརྦ་ཨ་བྷི་ཥིཉྩ་སྭཱ༔ དེ་ནས་མེ་ལོང་གཏད་ལ༔ ཧཱུྃ༔ བདེ་གཤེགས་སྙིང་པོ་ཆོས་སྐུའི་ཞལ༔ ཀུན་ནས་
༤ ཟླུམ་པ་ཐིག་ལེའི་དབྱིངས༔ ཐོད་རྒལ་གསེང་ལམ་ལ་བགྲོད་ནས༔ ས་ལམ་འབྲས་བུ་ཆིག་རྫོགས་ཀྱི༔ གཞོན་ནུ་བུམ་སྐུའི་དབང་ཐོབ་ཤོག༔ རྩ་སྔགས༔ྋསརྦ་ཨ་བྷི་ཥིཉྩ་སྭཱ༔
18
63
অ

གཏེར་ བདུད་འཇོམས་གླིང་པའི་གསུང་། གསར།
དེ་ནས་འཇའ་དང་ཐིག་ལེ་གཏད་ལ༔ ཧཱུྃ༔ འབྲས་བུ་བླ་ན་མེད་པའི་དབྱིངས༔ སྐུ་ལྔ་ཡེ་ཤེས་རིགས་ལྔ་ཡི༔ རང་གདངས་དབྱིངས་དང་ཐིག་ལེ་དང་༔ རྡོ་རྗེ་ལུག་རྒྱུད་དབང་བསྐུར་རོ༔
སྣང་བ་བཞི་ཡི་ཉམས་མྱོང་ཞིང་༔ རིག་འཛིན་རྣམ་བཞིའི་ས་བགྲོད་ནས༔ སྐུ་བཞི་མངོན་གྱུར་དབང་ཐོབ་ཤོག༔ རྩ་སྔགས༔ སརྦ་ཨ་བྷི་ཥིཉྩ་ཧཱ༔ དེ་ནས་རིག་པའི་རྩལ་དབང་ནི༔ འོད་ལྔའི་ཐིག་
གཏད་ལ༔ ཧཱུྃ༔ ཡེ་ཤེས་མཁའ་འགྲོའི་ཐུགས་ཀྱི་མདངས༔ ཡེ་ཤེས་ལྔ་ཡི་འོད་ཐིག་ཟླུམ༔ སློབ་མའི་སྒོ་གསུམ་ལ་ཐིམ་པས༔ ཀ་དག་བདེ་ཆེན་འགྱུར་མེད་ཀློང་༔ མི་འགྱུར་ལྟ་བའི་
གདིང་ཐོབ་སྟེ༔ རིག་པ་རྩལ་གྱི་དབང་ཐོབ་ཤོག༔ ཨ་ཨ་ཨ༔ ཕཊ༔ དེ་ནས་གཏོར་མ་ཐོགས་ལ༔ ཧཱུྃ༔ ཆོས་དབྱིངས་རྣམ་དག་གཞོང་པ་རུ༔ སྐྱེ་འགགས་འགྱུར་མེད་གཏོར་མ་
བཤམས༔ རྟོག་ཚོགས་རང་གྲོལ་གཏོར་རྒྱན་སྤྲས༔ ཡེ་ཤེས་འོད་ཟེར་བཀྲག་མདངས་འབར༔ མཁའ་འགྲོ་འདུས་པའི་དཀྱིལ་འཁོར་རྫོགས༔ འཁོར་འདས་གཉིས་ཀྱི་སྲོག་སྙིང་འདུ༔
སྐལ་ལྡན་བུ་ལ་གཏད་ཅིང་སྦྱིན༔ རིགས་དང་དཀྱིལ་འཁོར་ཐམས་ཅད་ཀུན༔ མདོར་ན་རང་སྣང་ཡེ་ཤེས་ཀྱི༔ དཀྱིལ་འཁོར་ཡོངས་ལ་དབང་ཐོབ་ནས༔ ལྷ་དང་རང་སྣང་གཉིས་མེད་
64

དུ༔ རང་གྲོལ་རང་དབང་ཐོབ་པར་ཤོག༔ རྩ་སྔགས༔ སརྦ་ཛྙཱ་ན་མཎྜ་ལ་བ་ལིང་ཏ་ཨ་བྷི་ཥིཉྩ་ཨོཾ་ཨཱཿཧཱུྃ་སྭཱ་ཧཱ༔ བཀྲ་ཤིས་རྫས་རྟགས་རྒྱལ་སྲིད་སྣ་བདུན་སོགས་མཐའ་
རྟེན་རྣམས་འགྲིམ་མོ༔ སངས་རྒྱས་སེམས་ཅན་རང་སྣང་གི༔ དཀྱིལ་འཁོར་སྲོག་གི་དབང་མཆོག་ཀུན༔ བཅུད་དྲིལ་འདི་ལས་གཞན་ན་མེད༔ འབྲེལ་བས་དམ་ལྡན་མངོན་འཚང་རྒྱ༔ ཚོགས་ཀྱི་འཁོར་ལོ་རྒྱ་ཆེན་བསྐོར༔ མང་དུ་བསྐུར་་དམ་
ཉམས་པས༔ མ་དང་མཁའ་འགྲོའི་ཆད་པས་མནར༔ དེ་ཕྱིར་བདུན་ལས་མང་བ་མིན༔ བཀའ་སྲུང་གཟའ་བདུད་རྒྱལ་པོས་སྲུངས༔ ཐུབ་པར་སྲུངས་ཤིག་ས་མ་ཡ༔ སྐུའི་རྒྱ༔ གསུང་གི་རྒྱ༔ ཐུགས་ཀྱི་རྒྱ༔
ཞེས་པ་འདི་ནི་སྨོན་ལམ་ལས་ཀྱིས་འབྲེལ་བའི་སློབ་བུ་ཨོ་རྒྱན་རྡོ་རྗེ་དང་མཁྱེན་རབ་རྒྱ་མཚོ་གཉིས་ཀྱིས་ནན་དུ་བསྐུལ་ངོར་ཁྲག་འཐུང་བདུད་འཇོམས་རྡོ་རྗེས་ཆོས་ཉིད་ནམ་མཁའི་མཛོད་ལས་བསྒྱུར་བའི་ཡི་གེ་པ་ཡང་མཁྱེན་རབ་རྒྱ་མཚོའོ། །དགེའོ༎
অ
ཨ་ཐིམ༔
65
དགེའོ། །དགེའོ། །ལེགས་སོ། །སརྦ་མངྒ་ལཾ།།
བཅུ་གཅིག་བྱོན།
கஎ
18

99